পুলিশের বক্তব্য: খিলগাঁও থানার অপারেশন অফিসার এসআই আসলাম হোসেন বলেন, তানহা ইসলাম জেনিফাকে শ্বাসরোধে হত্যা করা হয়েছে। প্রাথমিক তদন্তে মনে হয়েছে মা হালিমা ইয়াসমিন ও তার দ্বিতীয় স্বামী রাজীবই জেনিফাকে হত্যা করেছে। ২৯শে জুলাই রাতে বাসার উত্তর পাশের জানালা দিয়ে লাশ ফেলে দেয়ার চেষ্টা করা হয়। জেনিফার দেহ জানালার ফাঁক দিয়ে না ঢোকায় ধারাল বঁটি দিয়ে মাথার পাশে কাটা হয়। দেহ ভেঙে ছোট করে ফেলা হয় জানালা দিয়ে। লাশ উদ্ধারের সময় জানালায় মাথার ছোট চুল লেগে ছিল। একটি ধারাল বঁটিও উদ্ধার করেছে পুলিশ। তাতে মাথার চুল ও রক্ত জমাট বাঁধা ছিল। হালিমা পুলিশের কাছে বলেছেন, জেনিফাকে দুনিয়া থেকে সরিয়ে ওই ফ্ল্যাটে শুধু হালিমাকে নিয়ে থাকতে চেয়েছিল রাজীব। সবকিছু নতুন করে সাজাতে চেয়েছিল।